
Περίληψη 

Θα προσπαθήσουμε  να καταγράψουμε την επιρροή των Μαθηματικών στις Τέχνες, τα Γράμματα και Γεγονότα μέσα από τις συνιστώσες της Έρευνας, των Εφαρμογών και της Ιστορίας στα πλαίσια του Παιχνιδιού, του Πολιτισμού και της Τεχνολογίας. Ως συνέπεια αυτής της επιρροής προκύπτει η προσφορά  των Τεχνών των Γραμμάτων και των Γεγονότων στη διαδικασία διδασκαλίας – μάθησης των μαθηματικών στη σύγχρονη Εκπαίδευση.  

Εισαγωγή 

Η μαθηματική σκέψη και η αποδεικτική διαδικασία κατέχουν σημαντική θέση στη Μαθηματική Επιστήμη. Παρά τα πολιτισμικά και εθνικά σύνορα, που χωρίζουν τους ανθρώπους, η μαθηματική σκέψη και η αποδεικτική διαδικασία στα πλαίσια των αξιωματικών συστημάτων των κλάδων των μαθηματικών αποτελούν κοινό αγαθό, που υπερέβη αυτά τα σύνορα και εγκαταστάθηκε στις πολιτισμικές δομές των λαών όλου του κόσμου. Την αποδεικτική διαδικασία την οφείλουμε στο Θαλή. Είναι ο πρώτος που εμφανίζεται στην Ιστορία των μαθηματικών να εισάγει την απόδειξη (Εξαρχάκος, 2005), να αντικαθιστά το αυθαίρετο και τη δεισιδαιμονία με το λογικό και το επιχείρημα, δηλ. μια επανάσταση στην ανθρώπινη σκέψη περίπου 2500 χρόνια πριν. Σε πολλούς, μη μαθηματικούς, γεννιέται το ερώτημα: Γιατί τόσο πολλή λεπτολογία; Γιατί πρέπει να επιμένουμε τόσο στην απόδειξη και της παραμικρής πρότασης; Όμως, σύμφωνα με τη Λογική είναι γνωστό, ότι αν δεχτούμε ένα λάθος θεώρημα ως σωστό, τότε μπορούμε να το χρησιμοποιήσουμε και να φτάσουμε σε λάθος συμπεράσματα π.χ. να αποδείξουμε ότι το 1 ισούται με το 2. Σύμφωνα με το θρύλο, κάποιος, που αντιμετώπιζε με πολύ σκεπτικισμό τη Λογική, προσπαθώντας να «στριμώξει» τον Russell τον ρώτησε σε έντονο ύφος: Αν δεχτώ ότι 1 ίσον 2, απόδειξέ μου ότι είσαι πάπας. Λέγεται, ότι ο  Russell σκέφτηκε για μια στιγμή και μετά απάντησε: Ο πάπας κι εγώ είμαστε δύο, επομένως ο πάπας κι εγώ είμαστε ένα (Mlodinow, 2007). 

Τα μαθηματικά με την αυστηρότητά τους κατέστησαν η γενεσιουργός αιτία τεχνολογικών και επιστημονικών θαυμάτων και έδωσαν   εφαρμογές των μαθηματικών στη μουσική, στη ζωγραφική, στη γλυπτική,  τη Φιλοσοφία, την Ψυχολογία, την Ιατρική, την Αστρονομία, τη Βιολογία, την Αρχιτεκτονική αλλά και στα ίδια τα Μαθηματικά. Κατασκευές θαυμαστών οικοδομημάτων, πινάκων, γλυπτών, υπολογισμοί «θεόρατων» αποστάσεων, που ο άνθρωπος μάλλον δεν πρόκειται να διανύσει ποτέ, ρότες στο Διάστημα, ανάπτυξη νέων κλάδων των μαθηματικών, όπως τη στατιστική κ.λπ. Επίσης, ένα σωρό άλλες καταστάσεις περιέχουν μέσα τους μαθηματικά που επιδρούν με δυναμικό τρόπο, καθορίζοντας πολλές φορές, όχι μόνον τις ίδιες τις κατασκευές, αλλά τη συμπεριφορά των ατόμων και την έκβαση σημαντικών γεγονότων.  

Το παιχνίδι 
Η σύγχρονη τεχνολογία σήμερα επιτρέπει την εύκολη πρόσβαση σε μια ποικιλία δυναμικών παιχνιδιών, που τα καθιστά μάλιστα και πολύ ελκυστικά. Πολλά από αυτά απαιτούν στρατηγικές, υπολογισμούς και η λύση τους απαιτεί χρήση μαθηματικών εννοιών. Ανοίγοντας ακόμη και έντυπα του καθημερινού περιοδικού τύπου, διδακτικά βιβλία κ.α. θα απαντήσουμε πλήθος από παιχνίδια που περιέχουν μαθηματικά και που προτείνονται για λύση. Τα παιχνίδια αυτά μέσω των μαθηματικών γίνονται φορείς σκέψης, προβληματισμού και μάθησης. Ο λύτης θα πρέπει να εικάσει, να ανακαλύψει, να εξετάσει την ορθότητα της λύσης του και ίσως χρειαστεί να ξαναπροσπαθήσει από την αρχή, ξεκινώντας με μια νέα εικασία κ.ο.κ. Ας δούμε ένα τέτοιο παράδειγμα
 παιχνιδιού με πηγή το διαδίκτυο. Σε μια σελίδα με illusions συναντάμε μία εικόνα με δύο ορθογώνια τρίγωνα. Η επιφάνεια του πρώτου ορθογώνιου τριγώνου έχει διαιρεθεί σε τέσσερα άλλα σχήματα. Δύο μικρότερα ορθογώνια τρίγωνα και δύο επιφάνειες σχήματος L, που μαζί αποτελούν ένα ορθογώνιο παραλληλόγραμμο. Μετακινούμε αυτές τις τέσσερις επιφάνειες που σχηματίζουν το πρώτο μεγάλο ορθογώνιο τρίγωνο και τις επανατοποθετούμε, ώστε να σχηματιστεί, όπως φαίνεται στην  εικόνα (βλ. [image: image28.png]106 miye To TeTpyLNO;



σχήμα 1) το δεύτερο μεγάλο τρίγωνο. Παρατηρούμε, δηλ.  ότι σχηματίζεται το «ίδιο» σχήμα αλλά με μια «τρύπα» στην επιφάνειά του. Δηλαδή εμφανίζεται το ίδιο ορθογώνιο τρίγωνο να έχει δύο διαφορετικά εμβαδά! Βλέπουμε, λοιπόν, τα μαθηματικά να προσδιορίζουν ένα είδος ελκυστικών παιχνιδιών που εύκολα κανείς συναντά καθημερινά μπροστά του. 

Το ερώτημα που μπαίνει εδώ είναι, μήπως, αφού τέτοια παιχνίδια προκαλούν το λύτη, δηλ. δημιουργούν τις κατάλληλες συνθήκες για να υιοθετήσει κάποιος το πρόβλημα και να ασχοληθεί με τη λύση του, μήπως τέτοια παιχνίδια μπορούν να αποτελέσουν στοιχείο χρήσιμο για τη διδασκαλία των μαθηματικών; Ας προσπαθήσουμε να σκεφτούμε πώς βλέπει τα πράγματα ένας λύτης ενός τέτοιου παιχνιδιού. Κατ’ αρχήν δεν το βλέπει σαν μάθημα μαθηματικών κι επομένως δεν διακατέχεται από το αντίστοιχο δέος και άγχος, από το οποίο διακατέχονται πολλοί μαθητές για τα μαθηματικά (Cemen, 2000). Αντίθετα το βλέπει σαν διασκέδαση. Το να ασχοληθεί ή όχι με τη λύση του αποτελεί πρωτοβουλία δική του. Ωστόσο, το ίδιο το πρόβλημα είναι αρκετά ελκυστικό και προκαλεί το λύτη. Η προσπάθεια λύσης, ακόμα κι αν δεν ευοδωθεί, έχει, προφανώς, κονστρουκτιβιστικό χαρακτήρα, γιατί ο επίδοξος λύτης ενεργεί μόνος του. Πολλές φορές μάλιστα η διαδικασία κινείται στα όρια της Ζώνης της Επικείμενης Ανάπτυξης του Vygotsky (Δαφέρμος,2002), αφού ο λύτης μπορεί να ζητήσει τη βοήθεια κάποιου άλλου, και στη συνέχεια να συνεχίσει την προσπάθεια μόνος του ή με τον άλλο μαζί. Όλα αυτά, όμως, αποτελούν τα συστατικά της Συνεργατικής Μάθησης στα πλαίσια της Θεωρίας της Κατασκευής της Γνώσης (Ματσαγγούρας, 2000). Οι Θωμαΐδης – Πούλος (2000) προτείνουν να χρησιμοποιηθεί το εν λόγω πρόβλημα ως παράδειγμα, για να δείξουμε στους μαθητές ορισμένα παράδοξα, στα οποία οδηγεί η παρατήρηση των σχημάτων, όταν δεν συνοδεύεται από τον έλεγχο των ιδιοτήτων τους με τη βοήθεια γενικών και λογικά έγκυρων προτάσεων. 

Γεγονότα 

Θα βρούμε πολλά σημαντικά γεγονότα στην Ιστορία των μαθηματικών, που τα μαθηματικά επέδρασαν με δυναμικό τρόπο, καθορίζοντας την έκβασή τους. Λόγω χώρου θα αναφερθούμε εν τάχει μόνο σε τέσσερα. 
Πρώτον, το θανάσιμο πλήγμα που επέφερε στην πυθαγόρεια φιλοσοφία η ανακάλυψη των ασσύμετρων αριθμών. Τόσο μεγάλο ήταν το σκάνδαλο που οι πυθαγόρειοι προσπάθησαν να το αποκρύψουν (Αρτεμιάδης, 2000). Λέγεται ότι τον πυθαγόρειο Ίππασο, που αποκάλυψε σε άτομα έξω από τη σχολή το μυστικό, τον έριξαν στη θάλασσα και πνίγηκε. Στη συνέχεια του έστησαν κι ένα ωραίο μνημείο για να θεωρείται ότι πέθανε. Η ανακάλυψη των αρρήτων θεωρήθηκε ως η πρώτη μεγάλη κρίση στην ιστορία των μαθηματικών (Εξαρχάκος, 2005).    

Δεύτερον έχουν γίνει πολλές προσπάθειες απόδειξης του 5ου αξιώματος από πολλούς διάσημους μαθηματικούς, όπως οι Πρόκλος (412-485μ.X.), Saccheri(16676-1733μ.Χ.), Thibault(1775-1822μ.Χ.) αλλά και μη διάσημους μαθηματικούς, ώστε να το καταρρίψουν, αλλά δεν τα κατάφεραν! Αποτέλεσμα, όμως, όλων αυτών των διαχρονικών προσπαθειών υπήρξε η δημιουργία της ελλειπτικής και παραβολικής Γεωμετρίας. (Αρτεμιάδης, 2000).

Τρίτον. Μπορεί να έχουν σχέση τα μαθηματικά με τον πόλεμο; Ο μύθος αναφέρει ότι ο Αρχιμήδης έβαλε την επιστήμη στην υπηρεσία του πολέμου. Έχει τη φήμη ότι κατασκεύασε σύνθετες τροχαλίες για να καθελκύει γαλέρες, ότι εφεύρε μια ποικιλία από καταπέλτες και πολεμικές μηχανές και ότι είχε εστιάσει τις ακτίνες του ήλιου πάνω στα πολιορκητικά πλοία των Ρωμαίων χρησιμοποιώντας παραβολικά κάτοπτρα (Davis & Hersh, 1980). 

Τέταρτον. Ίσως όχι άμεσα, αλλά έμμεσα μέσω του Gauss, τα μαθηματικά στάθηκαν η αιτία να μη καταστρέψει ο Ναπολέων το Γκέτινγκεν, στο πανεπιστήμιο του οποίου είχε ανακηρυχθεί καθηγητής της αστρονομίας το 1807 ο Carl Gauss. Ο Ναπολέων αρνήθηκε να καταστρέψει την πόλη λέγοντας ότι ο πλέον διακεκριμένος μαθηματικός όλων των εποχών ζει εκεί (Mlodinow, 2007). Δυστυχώς, δεν έγινε το ίδιο με την περίπτωση του ισάξιού του Αρχιμήδη. Ένας ρωμαίος στρατιώτης σκότωσε τον Έλληνα επιστήμονα, ενώ αυτός ήταν προσηλωμένος σε κάποιο γεωμετρικό πρόβλημα. Μη μου τους κύκλους τάραττε πρόλαβε να του φωνάξει ο Έλληνας επιστήμονας...

Η Ιστορία των μαθηματικών αποτελεί σημαντική πηγή για τη διδασκαλία των μαθηματικών και μπορεί κανείς να διακρίνει το ρόλο και την επιρροή που έχουν ασκήσει και ασκούν τα μαθηματικά στη ζωή του ανθρώπου. 

Τέχνη 

Τα μαθηματικά μολονότι θεωρούνται μία θεωρητική, αναλυτική επιστήμη, ένα στέρεο λογικό οικοδόμημα, έχουν παίξει σημαντικό ρόλο στην ανάπτυξη της Τέχνης. Η χρήση του αριθμού Φ, προς τιμή του Φειδία, δηλ. της χρυσής τομής, από αρχαίους και σύγχρονους αρχιτέκτονες, γλύπτες, ζωγράφους, φιλόσοφους, οικονομολόγους, κ.λπ. αποτελεί ένα άλλο δείγμα της επιρροής των μαθηματικών σε διάφορους χώρους. Στον  Παρθενώνα της Ακρόπολης, στην "Τζοκόντα" του  Leonardo da Vinci, στην πυραμίδα του Χέοπα, στο ανθρώπινο σώμα συναντά κανείς τη χρυσή τομή. Αλλά και στην οικονομία συναντάμε πιστωτικές κάρτες είναι σε σχήμα χρυσού ορθογωνίου. 

[image: image29.jpg]



Έτσι, από την εποχή των Πυθαγορείων μέχρι και σήμερα, βρίσκουμε τα μαθηματικά να υπεισέρχονται και μέσω της ομορφιάς τους να επηρεάζουν την καθημερινή ζωή των ανθρώπων σε διάφορους τομείς. 

Fractals 

Σήμερα με τη βοήθεια των υπολογιστών μπορούμε να κατασκευάσουμε πολύ όμορφες εικόνες που φέρουν το όνομα  fractals. (Mandelbrot & Hudson, 2006). Η τέχνη εδώ γίνεται με τη βοήθεια της σύγχρονης ψηφιακής τεχνικής.  Ο όρος fractal επινοήθηκε το 1975 από το μαθηματικό Benoit Mandelbrot και έχει προέλθει από το λατινικό επίθετο fractus, το δε αντίστοιχο λατινικό ρήμα frangere σημαίνει θραύω και δηλώνει ενέργεια, από την οποία προκύπτουν τεμάχια σε ανώμαλα σχήματα.  [image: image30.png]Emimedo 1 Emimedo 2 Emimedo 3 Emimedo 4

 Σύμφωνα δε με το μαθηματικό ορισμό, που έδωσε ο Mandelbrot, το fractal είναι ένα σύνολο για το οποίο η διάσταση Housdorff-Besicovich υπερβαίνει αυστηρά την τοπολογική διάσταση. Σε πολλές περιπτώσεις ένα fractal μπορεί να δημιουργηθεί από ένα πρότυπο, το οποίο επαναλαμβάνεται άπειρες φορές μέσω μιας επαναληπτικής διαδικασίας δίνοντας ένα όμορφο αισθησιακά αποτέλεσμα (βλ. σχήμα 2).  Όμως, ορισμένα fractals, όπως π.χ. το τρίγωνο του Sierpinski ή ο σπόγγος του Menger παρουσιάζουν και εξαιρετικό ενδιαφέρον από διδακτικής άποψης για τη Δευτεροβάθμια Εκπαίδευση και μπορούν να αποτελέσουν μοντέλα για χρήση στη διδασκαλία. Όπως είναι γνωστό τα μοντέλα είναι ικανά να κινητοποιήσουν τους μαθητές, να ενδυναμώσουν το ενδιαφέρον τους για τα μαθηματικά (Νικολουδάκης, Χουστουλάκης, 2005), να βοηθήσουν στην υπέρβαση διδακτικών και επιστημολογικών εμποδίων (Καλαβάσης, 1993; Henry, 1999) ενώ δίνουν την ευκαιρία στο μαθητή να αναπτύξει εικασίες, στρατηγικές, να αναγνωρίζει σχέσεις, να αναστοχάται, (Κλαουδάτος, 1992, 2000). Ακόμη η γεωμετρία των fractals μπορεί να χρησιμοποιηθεί από τον διδάσκοντα προκειμένου αυτός να εισάγει με καλό τρόπο λεπτές έννοιες των μαθηματικών, όπως αυτήν του ορίου. Επιπλέον, δίνει την ευκαιρία συσχετισμού εννοιών από διαφορετικές περιοχές των μαθηματικών, αλλά και ευκαιρίες ανάπτυξης εργασιών διαθεματικότητας. Θα δώσουμε ως παράδειγμα τον υπολογισμό του εμβαδού του τριγώνου του Sierpinski, που συνδέει την έννοια του εμβαδού με τις προόδους. Σημειώνουμε ότι τ XE "Sierpinski, Waclaw" ο τρίγωνο Sierpinski XE "Sierpinski, Waclaw"  εισήχθη από τον Πολωνό  μαθηματικό  Waclaw Sierpinski το  1915,  φέρει το όνομα του και είναι ένα από τα πλέον διάσημα  fractal. Για  την κατασκευή του τριγώνου του Sierpinski ακολουθούμε τα εξής βήματα (βλ. σχήμα 3). Αρχικά παίρνουμε ένα ισόπλευρο τρίγωνο, ας το πούμε επίπεδο 1, ενώνουμε τα μέσα των πλευρών του και αφαιρούμε το μεσαίο τρίγωνο που σχηματίζεται, επίπεδο 2, Το κομμάτι που αφαιρείται λέγεται trema, XE "Trema"  λέξη με ελληνική ρίζα. Συγκεκριμένα τρήμα, τρεμαλία σημαίνει οπή-τρύπα. Στη συνέχεια σε κάθε ένα από τα τρία τρίγωνα που σχηματίζονται κάνουμε το ίδιο, επίπεδο 3, και κ.ο.κ. Καλούμε, λοιπόν, α1 το trema για το επίπεδο 2, α2 το trema για το επίπεδο 3, α4 το trema για το επίπεδο 3 κ.ο.κ. Κάθε φορά το αφαιρούμενο εμβαδόν είναι το ένα τέταρτο του εμβαδού του τριγώνου από το οποίο αφαιρείται. Επομένως σχηματίζεται από το trema XE "Trema"  μία απολύτως  φθίνουσα  γεωμετρική πρόοδος, με πρώτο όρο α1 = 

Το άθροισμα  απείρων είναι:

            Ε1  = α1 + α2 + α3 + α4 + α5 + ………  =

    =

Επομένως, το ζητούμενο εμβαδόν είναι: Ε ζητούμενον = Ε – Ε1 = Ε - Ε= 0. Άρα το ζητούμενο εμβαδόν είναι μηδέν! Το αποτέλεσμα είναι γοητευτικό και απρόσμενο για το μαθητή της Β΄ λυκείου, που δεν μπορεί (και γιατί να μπορεί;) να φανταστεί τρίγωνο με εμβαδόν μηδέν. Και αυτό είναι που πρέπει να εκμεταλλευτεί ο δάσκαλος ως πρόκληση στη διαδικασία διδασκαλίας – μάθησης.  

Λογοτεχνία  

Γενικά οι επιστήμες, ιδιαιτέρως σήμερα, έχουν μια εξειδικευμένη γλώσσα αντίθετα προς την τέχνη, που έχει μια κατανοητή γλώσσα. Στη λογοτεχνία λ.χ. η αφήγηση γίνεται κατανοητή από τον καθένα και τα κείμενά της αποτελούν κάτι που μπορεί να το διαβάσει ο καθένας. Έτσι, τα μαθηματικά έδωσαν την ευκαιρία  να γραφούν ένα σωρό λογοτεχνήματα, δηλ. μυθιστορήματα, ιστορικές αφηγήσεις, έρευνες, βιογραφίες, διαλόγοι κ.λπ. και που κάποια από αυτά παρουσιάζουν με εκλαϊκευμένο τρόπο και σε γλώσσα απλή ποικίλα θέματα ή αναδεικνύουν αμφισβητούμενα θέματα που έχουν τη βάση τους στην επιστήμη των μαθηματικών. Ενδεικτικά αναφέρουμε τα ακόλουθα πέντε: 

1. Το θεώρημα του παπαγάλου, του Denis Guedj, όπου μια ετερόκλιτη παρέα αποτελούμενη από έναν ηλικιωμένο βιβλιοπώλη, την υπάλληλό του, τρία παιδιά κι ένα παπαγάλο εξερευνά τον κόσμο των μαθηματικών με στόχο να λύσει το μυστήριο που κρύβεται πίσω από τον βίαιο θάνατο του μαθηματικού Ελγκάρ Γκροσρούβρ.

2. Το Πυθαγόρειο Θεώρημα στα Μαθηματικά των αρχαίων πολιτισμών, του Θεόδωρου Εξαρχάκου, που μέσα από έρευνα ο συγγραφέας αποδεικνύει την απόλυτη ελληνικότητα του Πυθαγορείου Θεωρήματος.   

3. Η ράβδος του Ευκλείδη του Jean Pierre Luminet, όπου ένας Άραβας στρατηγός έχει εντολή να κάψει τη βιβλιοθήκη της Αλεξάνδρειας. Τρία πρόσωπα, ο φιλόσοφος Ιωάννης ο Φιλόπονος, η μαθηματικός Υπατία και ο Εβραίος γιατρός Ραζής προσπαθούν να τον μεταπείσουν, παρουσιάζοντάς του τη ζωή και το έργο των μαθηματικών που έζησαν και εργάστηκαν εκεί. 

4. Η ποίηση του σύμπαντος του Robert Osserman, όπου οι προσπάθειες του ανθρώπου να γνωρίσει καλύτερα το φυσικό κόσμο τον οδήγησαν στην ανακάλυψη και την ανάπτυξη διαφόρων κλάδων των μαθηματικών.

5. Η αφύπνιση της επιστήμης του L. van der Waerden αποτελεί ένα κλασσικό έργο που συνοψίζει τις γνώσεις για τα μαθηματικά Αιγυπτίων, Βαβυλωνίων, Ελλήνων, όπως αυτές διαμορφώθηκαν στο πρώτο μισό του εικοστού αιώνα.

Η λογοτεχνία, όπως και η Ιστορία των μαθηματικών μπορεί να χρησιμοποιηθούν από το διδάσκοντα και από τους μαθητές για πλουτίσουν το μάθημα και να το κάνουν πιο ευχάριστο.

Επίλογος 

Ζούμε σε μια εποχή που οι άνθρωποι είναι σε θέση να αντιληφθούν, όχι μόνον μέσα από τα ίδια τα μαθηματικά, αλλά και μέσω των άλλων Επιστημών και ειδικά μέσω της σύγχρονης τεχνολογίας την αξία των μαθηματικών. Διακρίνουν ότι τα μαθηματικά μπορούν να ερμηνεύουν τον κόσμο με έγκυρο τρόπο και επομένως είναι φυσικό να επηρεάζουν την εξέλιξή του. Ως δάσκαλοι, όμως, θα πρέπει να αναζητήσουμε ως συνέπεια της επιρροής των μαθηματικών  στις Τέχνες, τα Γράμματα και τις Επιστήμες και την αντίστροφη πορεία των πραγμάτων, δηλ. την προσφορά των Τεχνών, των Γραμμάτων και των Επιστημών στη διαδικασία της διδασκαλίας – μάθησης των μαθηματικών και να αντλήσουμε από εκεί χρήσιμα διδακτικά συμπεράσματα. 

Abstract

In this paper we attempt to show how mathematics, in the framework of learning games, culture, and technology, affect Arts, Sciences, and History, through the lens of research, applications, and historical elements. Thereby, we demonstrate the contribution of Arts, Sciences, and History of mathematics to the process of teaching and learning of mathematics in the modern education system.

